CELEX: 62011CA0558
Language: et
Date: 2012-11-15 00:00:00
Title: Kohtuasi C-558/11: Euroopa Kohtu (kaheksas koda) 15. novembri 2012 . aasta otsus (Augstākās tiesas Senāts (Läti) eelotsusetaotlus) — SIA Kurcums Metal versus Valsts ieņēmumu dienests (Ühine tollitariifistik — Tariifne klassifitseerimine — Kombineeritud nomenklatuur — Venemaal valmistatud hübriidtross Taifun, mis koosneb polüpropüleenist ja terastraadist — Omavahel poltidega ühendatud ümarate otstega U-kujuline seekel — Dumpinguvastane tollimaks teatavate Taist, Tšehhi Vabariigist, Türgist ja Venemaalt pärit raud- ja terastrosside impordi suhtes)

12.1.2013   
            
            
               ET
            
            
               Euroopa Liidu Teataja
            
            
               C 9/21
            
         Euroopa Kohtu (kaheksas koda) 15. novembri 2012. aasta otsus (Augstākās tiesas Senāts (Läti) eelotsusetaotlus) — SIA Kurcums Metal versus Valsts ieņēmumu dienests
   (Kohtuasi C-558/11) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Venemaal valmistatud hübriidtross Taifun, mis koosneb polüpropüleenist ja terastraadist - Omavahel poltidega ühendatud ümarate otstega U-kujuline seekel - Dumpinguvastane tollimaks teatavate Taist, Tšehhi Vabariigist, Türgist ja Venemaalt pärit raud- ja terastrosside impordi suhtes)
   2013/C 9/34
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Hageja: SIA Kurcums Metal
   
      Kostja: Valsts ieņēmumu dienests
   
      Ese
   
   Eelotsusetaotlus — Augstākās tiesas Senāts — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) I lisa ja nõukogu 2. augusti 2001. aasta määruse (EÜ) nr 1601/2001, millega kehtestatakse teatavate Taist, Tšehhi Vabariigist, Türgist ja Venemaalt pärit raud- ja terastrosside impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks (EÜT L 211, lk 1; ELT eriväljaanne 11/38, lk 62), artikli 1 tõlgendamine — Venemaal valmistatud ning polüpropüleenist ja terastraadist koosnevad hübriidtrossid „Taifun” — Klassifitseerimine kombineeritud nomenklatuuri alamrubriiki 5607 49 11 või alamrubriiki 7312 10 98 — Ümarate otstega ja omavahel kruviga ühendatud U-kujulised klambrid — Klassifitseerimine kombineeritud nomenklatuuri alamrubriiki 7317 00 90 või alamrubriiki 7326 90 98 — Lõplik dumpinguvastane tollimaks
   
      Resolutsioon
   
   
               1.
            
            
               Nõukogu 23. juuli 1987. aasta määruse nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 17. oktoobri 2006. aasta määrusega nr 1549/2006, asuvat kombineeritud nomenklatuuri alamrubriiki 5607 49 11 tuleb tõlgendada nii, et selline polüpropüleenist ja tsingitud terastraadist koosnev tross, nagu on põhikohtuasjas käsitlusel, ei kuulu sellisena sellese alamrubriiki.
            
         
               2.
            
            
               Määruse nr 2658/87 I lisas, mida on muudetud määrusega nr 1549/2006, asuvasse kombineeritud nomenklatuuri klassifitseerimise üldreegli 3 punkti b tuleb tõlgendada nii, et sellist trossi, nagu on põhikohtuasjas käsitlusel, ei tule klassifitseerida selle reegli alusel, kuid eelotsusetaotluse esitanud kohus peab siiski kontrollima kõiki talle esitatud faktilisi andmeid arvesse võttes, et kumbki nendest materjalidest, millest põhikohtuasjas käsitlusel olev tross koosneb, ei määra ise selle trossi põhiomadust.
            
         
               3.
            
            
               Nõukogu 2. augusti 2001. aasta määruse (EÜ) nr 1601/2001, millega kehtestatakse teatavate Taist, Tšehhi Vabariigist, Türgist ja Venemaalt pärit raud- ja terastrosside impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks, artiklit 1 tuleb tõlgendada nii, et selline tross, nagu on põhikohtuasjas käsitlusel — eeldusel, et see kuulub määruse nr 2658/87 I lisas, mida on muudetud määrusega nr 1549/2006, asuva kombineeritud nomenklatuuri alamrubriiki 7312 10 98 — jääb selle sätte kohaldamisalasse.
            
         
               4.
            
            
               Kombineeritud nomenklatuuri alamrubriiki 7317 00 90, mis asub määruse nr 2658/87 I lisas, mida on muudetud määrusega nr 1549/2006, tuleb tõlgendada nii, et sellised omavahel poldiga ühendatud ümarate otstega U-kujuline seekel, nagu on põhikohtuasjas käsitlusel, ei kuulu sellesse alamrubriiki.
            
         
      (1)  ELT C 13, 14.1.2012.